CELEX: 62016TA0027
Language: el
Date: 2017-06-29 00:00:00
Title: Υπόθεση T-27/16: Απόφαση του Γενικού Δικαστηρίου της 29ης Ιουνίου 2017 — Ηνωμένο Βασίλειο κατά Επιτροπής [ΕΓΤΕ και ΕΓΤΑΑ — Δαπάνες που αποκλείονται από τη χρηματοδότηση — Οπωροκηπευτικά — Πλάνη περί το δίκαιο — Άρθρο 3, παράγραφοι 1 και 3, του κανονισμού (ΕΚ) 1433/2003 — Άρθρο 52, παράγραφοι 1 και 2, του κανονισμού (ΕΚ) 1580/2007 — Αρχή της νομιμότητας — Ασφάλεια δικαίου — Ίση μεταχείριση — Αρχή της απαγορεύσεως των διακρίσεων — Υποχρέωση αιτιολογήσεως]

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/37
            
         Απόφαση του Γενικού Δικαστηρίου της 29ης Ιουνίου 2017 — Ηνωμένο Βασίλειο κατά Επιτροπής
   (Υπόθεση T-27/16) (1)
   
   ([ΕΓΤΕ και ΕΓΤΑΑ - Δαπάνες που αποκλείονται από τη χρηματοδότηση - Οπωροκηπευτικά - Πλάνη περί το δίκαιο - Άρθρο 3, παράγραφοι 1 και 3, του κανονισμού (ΕΚ) 1433/2003 - Άρθρο 52, παράγραφοι 1 και 2, του κανονισμού (ΕΚ) 1580/2007 - Αρχή της νομιμότητας - Ασφάλεια δικαίου - Ίση μεταχείριση - Αρχή της απαγορεύσεως των διακρίσεων - Υποχρέωση αιτιολογήσεως])
   (2017/C 277/55)
   Γλώσσα διαδικασίας: η αγγλική
   
      Διάδικοι
   
   
      Προσφεύγον: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: J. Kraehling και G. Brown, επικουρούμενοι από τις S. Lee και M. Gray, barristers)
   
      Καθής: Ευρωπαϊκή Επιτροπή (εκπρόσωποι: A. Sauka και K. Skelly)
   
      Αντικείμενο
   
   Προσφυγή βάσει του άρθρου 263 ΣΛΕΕ με αίτημα τη μερική ακύρωση της εκτελεστικής αποφάσεως (ΕΕ) 2015/2098 της Επιτροπής, της 13ης Νοεμβρίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2015, L 303, σ. 35), με την οποία η Επιτροπή μεταξύ άλλων εφάρμοσε στις χρήσεις 2008 έως 2012 δημοσιονομική διόρθωση ύψους 1 849 194,86 ευρώ κατόπιν του αποκλεισμού ορισμένων δαπανών σχετικών με τα επιχειρησιακά προγράμματα των οργανώσεων παραγωγών οπωροκηπευτικών του Ηνωμένου Βασιλείου για τα έτη 2008 και 2009 λόγω αδυναμιών στο σύστημα βασικών ελέγχων των εν λόγω προγραμμάτων.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
            
         
      (1)  EE C 111 της 29.3.2016.